
Parlamentul  României

Camera  Deputaţilor
Comisia pentru Sănătate şi Familie
                                 Nr. 28/360/ 13 mai 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege pentru modificarea şi completarea Legii nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România  (CE), trimis comisiei spre dezbatere şi avizare în fond, cu adresa nr.184 din 8 aprilie 2002.

La întocmirea raportului, comisia a avut în vedere avizul primit de la Comisia juridică, de disciplină şi imunităţi , avizul  Consiliul Legislativ, avizul Consiliul Economic şi Social, precum şi punctul de vedere al Ministerului Sănătăţii şi Familiei .

În raport cu obiectul şi conţinutul său, prezentul proiect de lege face parte din categoria legilor ordinare.

                VICEPREŞEDINTE,                                            SECRETAR,

          DEP.DR.OVIDIU BRÎNZAN                          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/360/ 13 mai 2002

R A P O R T    

asupra proiectului de Lege pentru modificarea şi completarea Legii nr.74/1995

privind exercitarea profesiunii de medic, înfiinţarea,

organizarea şi funcţionarea Colegiului Medicilor din România   (CE)

1. Cu adresa nr.184 din 8 aprilie 2002, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege pentru modificarea şi completarea Legii nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România  (CE). La întocmirea raportului , comisia a avut în vedere avizele primite de la Comisia juridică, de disciplină şi imunităţi, Consiliul Legislativ , avizul Consiliului Economic şi Social, precum şi punctul de vedere al Ministerului Sănătăţii şi Familiei .

Aderarea la Uniunea Europeană reprezintă opţiunea politică fundamentală a României, etapa esenţială a acestui proces fiind armonizarea legislaţiei româneşti din toate sectoarele de activitate cu normele Uniunii Europene. Conform Tratatului de Constituire a Comunităţii Europene, Capitolul I, art.39 şi Capitolul II, art.43 se interzice orice tratament discriminatoriu bazat pe naţionalitate cu privire la dreptul de stabilire şi de furnizare a serviciilor, pe teritoriul statelor comunitare.

Având în vedere cele prezentate mai sus, se impune modificarea art.1 şi 5 din Legea nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România prin care se prevede, ca element de noutate, permisiunea exercitării profesiunii de medic pe teritoriul României pentru cetăţenii străini.

Faţă de cele prezentate mai sus, comisia propune Plenului Camerei Deputaţilor spre dezbatere şi adoptare proiectul de lege cu amendamentul care face obiectul raportului .

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei şi domnul prof.Andrei Popescu, secretar de stat al  Ministerului Integrării Europene .

4. La lucrările comisiei din  10.05.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Pct.3, art.5 alin.(3) nou
“3. La articolul 4, după alineatul (2) se introduce un nou alineat, alineatul (3), cu următorul cuprins:

(3) Medicii, cetăţeni români cu domiciliul în străinătate şi medicii cetăţeni ai unui stat membru al Uniunii Europene care exercită profesiunea de medic în România şi care nu sunt membri ai Colegiului Medicilor din România  au aceleaşi drepturi şi obligaţii, cu privire la exercitarea profesiunii de medic, ca şi medicii cetăţeni români, membri ai Colegiului Medicilor din România .”
Se propune ca la pct.3 al articolului unic, alin.(3) al art.5 să se reformuleze după cum urmează:

“(3) Medicii, cetăţeni români cu domiciliul în străinătate şi medicii cetăţeni ai unui stat membru al Uniunii Europene  care exercită profesiunea de medic în România au aceleaşi drepturi şi obligaţii, cu privire la exercitarea profesiunii de medic, ca şi medicii cetăţeni români, în condiţiile prevăzute la art.1”.
Autori: doamna dep.Iulia Pataki (Grupul Parlamentar al UDMR) , dl.dep.dr.Ovidiu Brînzan , (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .
Întrucât dreptul de liberă practică se exercită în baza autorizaţiei de liberă practică avizată de Colegiului Medicilor din România  şi eliberată de Ministerul Sănătăţii şi Familiei .


În cursul dezbaterilor nu s-au înregistrat amendamente respinse.


Comisia a propus aprobarea proiectului de Lege pentru modificarea şi completarea Legii nr.74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România  (CE) în unanimitate.

                     VICEPREŞEDINTE,                                                                                                        SECRETAR,

                 DEP.DR.OVIDIU BRÎNZAN                                                                                  DEP.FARM.ION BURNEI

